Viena vrea includerea standurilor cu cârnați în patrimoniul mondial UNESCO. Autoritățile luptă să salveze simbolul orașului
Viena intenționează să ia măsuri ca unele simboluri ale stilului de viață local să nu dispară din cauza globalizării. Capitala Austriei vrea să protejeze faimoasele sale standuri cu cârnați prin includerea lor pe lista patrimoniului UNESCO. Pe lângă faptul că sunt un magnet pentru turiștii care vor să deguste produse tradiționale vieneze, aceste spații sunt recunoscute pentru funcția de socializare pe care o joacă în cultura orașului.